ร้านนี้เป็นร้านอาหารญี่ปุ่นผสมกับร้านอาหารไทย สั่งได้ทั้งสองแบบ วันนี้มาจัดแต่อาหารญี่ปุ่น เป็นร้านที่ค่อนข้างสะดวก ราคาไม่แพง
เมนูที่สั่ง ราเมนเกี้ยว ราเมนรสเข้มเด่นที่ซุปทงคัสซึ ไข่มะตูมถูกใจ เกี้ยวและชาชูอร่อย ทำได้ดีทีเดียวกับเมนูนี้ 
ข้าวชุดซาบะและข้าวเทมปุระกุ้ง รสชาติตามมาตรฐาน 
ข้าวชุดไก่ย่างโซเงกิ เป็นข้าวญี่ปุ่นเสริฟพร้อมไก่ย่างแบบกรอบนอกนุ่มใน ราดเห็ดแชมปิยองผัด แนมด้วยข้าวโพดผัด ชุดจัดได้อลังการ รสชาติพอใช้ได้ คุ้มค่า ชุดนี้ได้ซุปและชาเขียวรีฟิล ปิดท้ายด้วยการสั่งซูชิมาทานเป็นคำๆ ผิดหวังตรงแซลม่อน ไม่ได้สดนัก ลายไม่สวย ถือว่าทานให้หายอยากแซลม่อนได้นิดหน่อย ราคาอาหารจานละ 140-160 บาท ซูชิชุดๆละ 2 คำ ชุดละ 59-89 บาท ถือว่าราคาไม่แพงนัก 